MODIFICACIÓ DE LA CONVOCATÒRIA PREMIS IMPULS A INICIATIVES EMPRESARIALS INNOVADORES 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/13332)
  + [Valencià](/va/acuerdo/13346)






Selector de idioma

Leer

* [Español](/es/acuerdo/13740)
* [Valencià](/va/acuerdo/13156)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA CONVOCATÒRIA PREMIS IMPULS A INICIATIVES EMPRESARIALS INNOVADORES 2021[Butlletí Oficial Universitat d'Alacant](/ca/Publicacion)
=================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA CONVOCATÒRIA PREMIS IMPULS A INICIATIVES EMPRESARIALS INNOVADORES 2021

Data d'aprovació
:   02/06/2021

Data de publicació
:   07/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/13723)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/13280)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/13210)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA CONVOCATÒRIA PREMIS IMPULS A INICIATIVES EMPRESARIALS INNOVADORES 2021&url=https://www.boua.ua.es/va/acuerdo/13790)

**Títol:** MODIFICACIÓ DE LA CONVOCATÒRIA PREMIS IMPULS A INICIATIVES EMPRESARIALS INNOVADORES 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 2 de juny de 2021

MODIFICACIÓ DE LA CONVOCATÒRIA PREMIS IMPULS A INICIATIVES EMPRESARIALS INNOVADORES 2021

La convocatòria va ser aprovada per la rectora amb data de 13 d'abril del 2021 i publicada en el BOUA del 14 d'abril del 2021. Aquesta convocatòria va tenir una primera modificació referent als premis i a la presentació de les candidatures publicada en el BOUA amb data de 29 d'abril del 2021. D'acord amb allò expressat a continuació, la convocatòria es modifica de nou en els termes següents:

Primer. Es modifica l'apartat referent als premis atorgats amb l'objectiu de substituir la denominació Fundació Caja Mediterráneo per Fundació Mediterráneo, que queda redactat de la manera següent:

PREMIS

Tots els premis estaran subjectes, si escau, a les corresponents retencions fiscals que preveu la legislació vigent.

Premi IMPULS UA

MODALITAT A. Premi de fins a 12.000 € per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap rebrà més de 8.000 €. El premi es farà efectiu quan es constituïsca l'empresa sempre que no hagen transcorregut més de divuit mesos comptadors des de l'endemà de la comunicació del premi. El pagament es farà directament a un compte bancari del qual el titular siga la mateixa empresa.

MODALITAT B. Dos premis de 2.000 € cadascun. Aquests premis han rebut el finançament del Banc Santander en el marc del conveni subscrit amb la Universitat d'Alacant el 12 de novembre deL 2020, dins de l'Eix Emprenedoria.

Premi IMPULS FPCA

Dos premis de 3.000 €, en la MODALITAT A, i dos premis de 2.000 €, en la MODALITAT B, als projectes que hagen sigut guardonats amb el premi IMPULS UA. Aquests premis s'atorgaran a l'empresa una vegada que es constituïsca i es vincule al Parc Científic d'Alacant, i sempre que no hagen transcorregut més de divuit mesos comptadors des de l'endemà de la comunicació del premi. El pagament es farà directament a un compte bancari el titular del qual siga la mateixa empresa.

D'altra banda, la FPCA podrà oferir a dos d'aquests projectes premiats la possibilitat d'utilitzar fins a dos llocs per projecte en l'espai Innospace durant sis mesos a partir de la comunicació del premi.

Premi Emprenedoria Social de la Fundació Mediterráneo i Càtedra de Responsabilitat Social de la UA

La Fundació Mediterráneo, juntament amb la Càtedra de Responsabilitat Social de la UA, seleccionarà, de tots els participants, el projecte que siga susceptible de generar un major impacte social positiu; aquest projecte haurà de tenir entre els objectius tant la solució a necessitats socials detectades en l'entorn com la sostenibilitat a tots els nivells.

El premi consistirà en la prestació de serveis d'orientació i perfeccionament del vessant social del projecte, així com de suport a la implantació d'un model econòmic de gestió sostenible per a la posada en marxa, durant un termini de sis mesos. La Fundació Mediterráneo posarà a la disposició de l'equip emprenedor un espai de treball durant sis mesos.

Així mateix, el projecte premiat tindrà accés preferent i gratuït a totes les iniciatives formatives i divulgatives relacionades amb la responsabilitat social, nous models econòmics sostenibles i innovació social que posen en marxa la Fundació Mediterráneo i la Càtedra de Responsabilitat Social de la Universitat d'Alacant durant el període octubre 2021 - juliol 2022.

Premi Vicerectorat de Transformació Digital

El Vicerectorat de Transformació Digital atorgarà un premi de 1.500 € al projecte més innovador que incorpore l'ús d'una app mòbil. Aquest premi ha rebut el finançament del Banc Santander en el marc del conveni subscrit amb la Universitat d'Alacant el 12 de novembre del 2020 dins de l'Eix Emprenedoria.

Premi Accessibilitat

El Vicerectorat d'Estudiants i Ocupabilitat atorgarà un premi de 1.500 € al projecte que, de manera evident, haja inclòs l'accessibilitat pel que fa a productes, serveis, persones o entitats com a característica essencial. Aquest premi ha rebut el finançament del Banc Santander en el marc del conveni subscrit amb la Universitat d'Alacant el 12 de novembre del 2020 dins de l'Eix Emprenedoria.

Premi Càtedra Germà Bernàcer de la UA

Per la seua part, la Càtedra Germà Bernàcer de la UA oferirà als projectes premiats en cada modalitat serveis de mentoria i tutorització durant un període de 6 mesos. Els projectes premiats tindran un termini de 12 mesos per a començar a beneficiar-se d'aquests serveis, comptador des de l'endemà de la comunicació del premi. Aquests serveis seran oferits per despatxos professionals socis del Fòrum de Debat Econòmic Germà Bernàcer.

Addicionalment, les persones premiades en la modalitat B, Premi Accessibilitat i Premi Vicerectorat de Transformació Digital rebran un premi de 1.650 € per projecte per a rebre tutela i seguiment per a la maduració del projecte, incloent-hi un espai en el Centre de Creació d'Empreses, vinculat a la Fundació General de la Universitat d'Alacant, per un període màxim d'1 any, comptador des de l'endemà de la comunicació del premi.

Segon. Es modifica l'apartat d'avaluació, valoració i concessió amb l'objectiu de substituir la denominació Fundació Caja Mediterráneo per Fundació Mediterráneo, que queda redactat de la següent manera:

AVALUACIÓ, VALORACIÓ I CONCESSIÓ

Hi haurà dos jurats, un per cada modalitat, responsables d'avaluar les propostes remeses per les persones candidates. Per això, les candidates i els candidats la proposta dels quals haja sigut preseleccionada, si escau, hauran de presentar el projecte davant el jurat, previsiblement entre el 5 i 9 de juliol. La data concreta serà comunicada a la persona representant del projecte amb suficient antelació. Serà prerrogativa del jurat el canvi de modalitat de qualsevol candidatura en qualsevol moment.

Una vegada avaluades les sol·licituds, el jurat emetrà un informe en el qual es concretarà el resultat de l'avaluació feta, que remetrà al Vicerectorat de Transferència, Innovació i Divulgació Científica, qui emetrà la proposta de resolució definitiva.

El jurat de la modalitat A estarà format per:

- Vicerectora de Transferència, Innovació i Divulgació Científica de la UA, o persona en qui delegue, que actuarà com a presidenta.

- Director del Secretariat de Transferència de Coneixement de la UA, o persona en qui delegue, que actuarà com a secretari.

- President del Consell Social de la UA, o persona en qui delegue.

- Gerent de la Fundació Parc Científic d'Alacant, o persona en qui delegue.

- Representant de l'Ajuntament de Sant Vicent del Raspeig amb competències en Ocupació.

- Vicerector de Transformació Digital de la UA, o persona en qui delegue.

- Vicerectora d'Estudiants i Ocupabilitat de la UA, o persona en qui delegue.

- Una persona en representació de la Fundació Mediterráneo de la UA-Càtedra de Responsabilitat Social de la UA.

- Un tècnic o una tècnica del Servei de Transferència de Resultats d'Investigació-OTRI.

El jurat de la modalitat B estarà format per:

- Vicerectora d'Estudiants i Ocupabilitat de la UA, o persona en qui delegue, que actuarà com a presidenta.

- Director del Secretariat de Suport a Estudiants i Ocupabilitat de la UA, o persona en qui delegue, que actuarà com a secretari.

- President del Consell Social de la UA, o persona en qui delegue.

- Gerent de la Fundació Parc Científic d'Alacant, o persona en qui delegue.

- Representant de l'Ajuntament d'Alacant amb competències en Ocupació.

- Vicerector de Transformació Digital de la UA, o persona en qui delegue.

- Una persona en representació de la Fundació Mediterráneo de la UA-Càtedra de Responsabilitat Social de la UA.

- Un tècnic o una tècnica del Centre d'Ocupació de la UA.

Les propostes seran avaluades sobre un total de 100 punts, segons els següents criteris:

1. Idoneïtat de l'equip promotor, compromís: fins a 30 punts.
2. Caràcter innovador de la proposta: fins a 25 punts.
3. Grau de desenvolupament del projecte o tecnologia: fins a 25 punts.
4. Viabilitat economicofinancera: fins a 10 punts.
5. Presentació del projecte: fins a 10 punts.

Els premis podran declarar-se deserts.

L'adjudicació dels premis es farà pública en un acte obert que tindrà lloc el 15 de juliol deL 2021. La no compareixença a aquest acte donarà lloc a la pèrdua del premi.

Alacant, 2 de juny de 2021

La rectora,

PD de signatura, la vicerectora de Transferència, Innovació i Divulgació Científica

(Resolució de 22 de desembre de 2020)

María Jesús Pastor Llorca

Anàlisi
-------

:   **Modifica a:**

    * [Detalle
      PREMIS IMPULS A INICIATIVES EMPRESARIALS INNOVADORES 2021](/va/acuerdo/11250) 
      14/04/2021





[Carretera Sant Vicent del Raspeig s/n  
03453 Sant Vicent del Raspeig - Alacant  
 Tel. 84 491 2008 - Fax 05 643 5994](https://www.google.es/maps/@14.474483,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12136&trk=tyah&trkInfo=tarId%6K5094654030561%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)